Kumpulan Tentera Darat B

Kumpulan Tentera Darat B adalah nama tiga kumpulan tentera darat berlainan Jerman yang bertempur dalam Perang Dunia II.

Pertempuran untuk Perancis
Yang pertama telah terlibat dalam Kempen Barat tahun 1940 di Belgium dan Belanda yang mana sasarannya untuk menakluki jambatan Maas selepas tindakan askar payung terjun Jerman di Rotterdam. Kumpulan Tentera Darat B memiliki kira-kira 300,000 anggota yang terlibat dalam operasi ini yang berlaku pada bulan Mei 1940.

Barisan Timur
Kumpulan Tentera Darat B yang kedua telah dibentuk apabila Kumpulan Tentera Darat Selatan dipecahkan kepada dua formasi untuk penyerangan musim panas tahun 1942.  Kumpulan Tentera Darat B telah diberi tugas melindungi rusuk utara Kumpulan Tentera Darat A, dan termasuklah serangan Tentera Darat Ke-6 ke atas Stalingrad.

Pada Februari 1943,  tinggalan Kumpulan Tentera Darat B dan Kumpulan Tentera Darat Don telah digabungkan bagi mewujudkan sebuah Kumpulan Tentera Darat Selatan yang baru.

Itali dan utara Perancis
Kumpulan Tentera Darat B yang baru telah dibentuk di utara Itali dibawah Fil Marsyal Erwin Rommel pada tahun 1943, untuk mempertahankan Itali dari kemungkinan serangan Bersekutu disana.

Kumpulan Tentera Darat B kemudian dipindahkan ke utara Perancis untuk mempertahankan taklukan Perancis daripada pendaratan D-Day, pada 6 Jun 1944.  Pada 19 Julai, Fil Marsyal Günther von Kluge mengambil alih daripada Rommel.  Hampir sebulan kemudian, pada 17 Ogos, Fil Marsyal Walter Model menggantikan Kluge.  Dari tahun 1944 hingga 1945, kumpulan tentera darat tersebut berjuang didalam kempen Perancis. Kumpulan Tentera Darat B terlibat dalam Pertempuran Normandy.  Berpindah ke Negeri-Negeri Pamah, Model terkejut apabila Markasnya terletak di Osterbeek berhampiran dengan Arnhem semasa permulaan Operasi Market Garden pada 17 Septemberdan kumpulan tentera darat beliau mengambil bahagian pula dalam Pertempuran Bulge.  Akhirnya, Kumpulan Tentera Darat B  telah terasing dalam Kelompok Ruhr di utara Jerman dan, selepas dibahagikan kepada bahagian-bahagian yang lebih kecil, bahagian terakhir telah menyerah kalah pada 21 April 1945.

Para Panglima
Barisan Barat
 12 Oktober 1939 hingga Ogos 1940 Generalfeldmarshall Fedor von Bock
Barisan Timur
 Ogos 1942 hingga Februari 1943 Generaloberst Maximilian von Weichs
Utara Itali/Utara Perancis
 14 Julai 1943 Generalfeldmarschall Erwin Rommel
 19 Julai 1944 Generalfeldmarschall Günther von Kluge
 17 Ogos 1944 hingga April 1945 Generalfeldmarschall Walter Model

Senarai tempur

Pasukan Markas Kumpulan Tentera Darat
 Rejimen Ke-537 Semboyan
 Rejimen Ke-605 Semboyan (barisan ke2)

Unit-unit bawahan

Lihat juga
Kumpulan Tentera Darat D
Kumpulan Tentera Darat Selatan
Tentera Darat Ke-5 Panzer

Rujukan

Bibliografi
Builder, Carl H., Bankes, Steven C. & Nordin Richard, Command concepts: a theory derived from the practice of command and control, RAND, Santa Monica, CA, 1999

Tentera Jerman
Perang Dunia Kedua
Organisasi tentera
Ketenteraan